วันนี้พามาชิมร้าน "ข้าวซอย ยูนนาน"  ที่ จังหวัดลำพูน ซึ่งเป็นร้านใหม่ที่เปิดได้ไม่นานไม่ถึงปี และเป็นความตั้งใจว่าจะได้แวะมาชิมสักครั้ง เนื่องจาก ร้านนี้อยู่บนนถนนที่ทำเลดี บรรยากาศดี บนสายถนนคูเมืองลำพูน และก็ขับรถผ่านไปทำงานทุกวัน ...เอาล่ะ ไปเริ่มรีวิวกันเลยค่ะ

1. การเดินทาง  - การเดินทางหากเดินทางมาจาก จ. เชียงใหม่ จากถนนสาย ลำพูน - เชียงใหม่ (ต้นยาง) มุ่งหน้าเข้าสู่ตัวเมืองลำพูน เรื่อย ๆ ไม่ต้องเลี้ยวใด ๆ เมื่อถึงตัวเมืองลำพูน  ตรงเข้าสู่ถนนสายคูเมืองลำพูน ต้องขับผ่านสถานีตำรวจภูธร จ. ลำพูนก่อน (จะอยู่ฝั่งตรงกันข้าม) ให้เปิดไฟเลี้ยวขวาหากขับรถผ่านสถานีตำรวจแล้ว   เมื่อเลี้ยวขวามาแล้ว ประมาณ 100 เมตร จะห็นร้านข้าวซอยยูนนาน อยู่ข้างหน้าฝั่งซ้ายมือของเรา (ร้านอยู่ทางโค้งพอดี ) จอดรถหน้าร้านไม่ได้นะคะ( มอไซต์ พอจอดได้ค่ะ) เนื่องจากเป็นทางโค้ง หากจะจอดต้องเลยโค้งไปอีกนิด ร้านมีที่จอดรถกว้างขว้างอยู่ค่ะ ในร้านเลย แต่ต้องขับรถเลยโค้งจากร้านมานิดหน่อย เท่านั้น (อยู่ฝั่งเดียวกับร้าน - ฝั่งซ้าย) สังเกตุที่จอดรถร้านอยู่ก่อนหน้า คลินิกหมอบัญชา ที่อยู่ติดกัน
*รีวิวการเดินทาง การจอดรถ 4/5 ค่ะ

2.บรรยากาศของร้าน - บรรยากาศสไตส์ล้านนา โบราณ บนบ้านหลังเก่าสมัย ที่ถูกปรับปรุงเปลี่ยนแปลงให้ดูดีทีเดียว มีมุมนั่งสบาย ๆ หลายมุม ทั้งแบบห้อยขา แบบนั่งทานบนโต๊ะญี่ปุ่นกับพื้นปูด้วยเสื่อ หรือทานบนเก้าอี้ไม้ มีการแยกห้องออกเป็นโซน ๆ ไม่ต้องห่วงเรื่องที่นั่งค่ะ มีเยอะอยู่  มีมุมน้ำตกเล็ก ๆ ประดับด้วยต้นไม้ตกแต่ง  เปิดเพลงคลอชิว ๆ ทำให้การทานอร่อยขึ้นทีเดียว
*รีวิวิบรรยากาศให้ 5/5 ค่ะ

3. ความอร่อย / ความน่าทาน /ความคุ้มค่า - เมนูวันนี้สั่งไป 3 อย่างค่ะ คือ ข้าวเงี้ยว (25.-) / ข้าวซอยเนื้อ (50.-) / ยำมะม่วงทรงเครื่องโบราณ  (45.-)    ในร้านมีบริการน้ำสมุนไพรค่ะ เป็นแบบขวดในตู้แช่ หากสนใจให้บอกเจ้าของ น้องเค้าจะนำขันเงินเล็ก ๆ ใส่น้ำแข็งเอามาบริการให้ค่ะ แล้วค่อยเทน้ำสมุนไพรในขันอีกทีค่ะ จริง ๆ (น้ำสมุนไพรร้านไม่ได้ทำเองนะคะ รับมาอีกทอด)  ทางร้านมีเมนูอื่น ๆ หลายอย่างนอกเหนือจาก 3 อย่างนี้  ค่ะ เช่น ข้าวกั้้นจิ้น   หมี่ญวน    ขนมจีน   น้ำเงี้ยว (น้ำยาปู / เขียวหวาน /น้ำยาปลา) แต่วันนี้ขอเลือกวิว มา 3 อย่างคร๊า..
     -  ข้าวซอย  -  เนื้อ (50.-บาท)   เส้นข้าวซอยที่นี่จะเส้นไม่ใหญ่เกินไปเส้นเหนียวนุ่มใช้ได้ และ ไม่มันกระทินะคะ ได้กลิ่นซี้อิ้วดำและเครื่องเทศนำมาเลย และเนื้อวัวก็ได้เยอะเลยทีเดียว เป็นเมนูที่มีสีสันน่าทานค่ะ ทานกับผักสด ผักสด (ผักสดที่นี่สดดีค่ะ)  หากเนื้อวัวเปื่อยอีกสักนิดจะเป็นเมนูที่น่าสนใจทีเดียว  
     - ยำมะม่วงทรงเครื่องโบราณ  (45.-บาท) เป็นเมนูที่สีสันสวยงามมาก น่าทานมาก มะม่วงซอยเป็นเส้นบาง ๆ คลุกด้วยถั่วลิสง หอมคั่ว พริกคั่ว ตกแต่งจานด้วยผักกาดหอม ใบพลู ในจานดีไซน์สวย สำหรับรสชาด ออกเปรี้ยวอมหวานนำ ไม่เผ็ดค่ะ เป็นเมนูทานเล่น ๆ นะคะ
     - ข้าวเงี้ยว (25.-) ตอนแรกผู้รีวิวคิดว่า เมนู ข้าวเงี้ยว กับ ข้าวกั้นจิ้น (อาหารเหนือ) เป็นเมนูเดียวกัน  ข้าวกั้นจิ้น (เอาเลือดไปคั้นกับใบตะไคร้ แล้วจึงนำเอาเลือดที่ได้และหมูสับมาคลุกกับข้าวสวย นวดให้เข้ากัน ปรุงรสด้วยเกลือหรือซีอิ้ว แล้วนำไปห่อใบตอง นึ่งจนสุกเวลารับประทาน โรยหน้าด้วยเครื่องเคียง) เมื่อเจ้าของร้านได้อธิบายว่า มันไม่เหมือนกันนา ..ข้าวเงี้ยวที่นี่ไม่เหมือน ข้าวกั้นจิ้น นา...ก็เลย  ไหน ๆ ก็ไหน ๆ ลองสั่ง ข้าวเงี้ยวมาดูสิ ว่าจะเหมือนข้าวกั้นจิ้น หรือเปล่า 
       ข้าวเงี้ยวของที่นี่ ผู้รีวิวคิดว่ามันก็เหมือนข้าวกั้นจิ้น นะ (อยากถามผู้รู้เหมือนกันว่า มันต่างกันตรงไหนหนอ) รสข้าวเงี้ยวที่นี่ทานเข้าไปนุ่มลิ้นเลยทีเดียว สีสันน่าทานสุดๆ โรยหน้าด้วยหอมคั่วหอมแดง  ต้นหอมผักขี ทานกับแตงกวา .... ดูแล้วไม่น่ามีส่วนผสมของเลือดที่นำมาคลุกกับข้าว หรือมีแต่มีน้อย คือรสที่ชิม กับสายตาที่เห็นมันไม่มีเลือดเป็นส่วนผสมนา  ....(ไม่ได้ถามเจ้าของร้าน) รสชาดโดยรวม ถือว่าเป็นเมนูที่ชอบที่สุดในวันนี้ในเรื่องของสีสัน ความน่าทานค่ะ  แต่ รสอาจผิดหวังสำหรับคนที่คาดหวังว่ามันจะเหมือนจิ้นส้มเงี้ยวที่เรากินแถวบ้านค่ะ..อยากรู้ต้องลอง

4.  การบริการ - การบริการชิว ๆ ค่ะ เจ้าของร้านบอกว่า ลูกค้าทำตัว ชิว ๆ เลยนะ ให้เหมือนทานอาหารที่บ้านเลยนะ ไม้ได้มีอะไรแย่หรือเสียหายด้านการบริการค่ะ
*รีวิวการบริการให้ 4.5/5 ค่ะ

สรุป    ร้านข้าวซอยยูนนาน เป็นร้านที่ทำเลดีค่ะ ในตัวเมืองลำพูน บริเวณคูเมืองลำพูน บรรยากาศดีมาก ๆ ที่ีจอดรถสะดวก อาหารน่าทาน แต่อาจผิดหวังสำหรับผู้ที่ชอบรสที่จัดจ้านแบบแซบเวอร์นะคะ รสที่นี่กลาง ๆ ค่ะ ..อยากรู้ต้องลอง
**รวมให้ 3.5/5 ไว้ก่อนนะคะ**

ปล. การรีวิวนี้เป็นแค่ความคิดเห็นส่วนตัวค่ะ หากข้อมูลใดผิดพลาดขออภัย ณ ที่นี่ด้วยค่ะ 